У гэты ж дзень адзін з высокіх беларускіх чыноўнікаў зрабіў заяву, наконт негатыўнай рэакцыі міжнароднай супольнасці адносна смяротнага прысуду Канавалаву і Кавалёву. “Пазіцыя па смяротным пакаранні добра вядомая — гэта агульнакраінавая пазіцыя, і тут нейкія дадатковыя каментары не патрабуюцца, — заявіў прэс-сакратар Міністэрства замежных спраў Беларусі Андрэй Савіных 1 снежня на брыфінгу. Так ён пракаментаваў заяву Савета Еўропы, які асудзіў вынясенне смяротнага прысуду Вярхоўным судом Дзмітрыю Канавалаву і Уладзіславу Кавалёву. Дарэчы, сваё негатыўнае стаўленне да прысуду па гэтай справе выказалі ўжо многія еўрапейскія палітыкі і кіраўніцтвы краін.